Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Meie tänane saade räägib Messia esimesest tulekust.
Teise templi perioodil, ca 50 aastat enne selle hävitamist,
valitses suur Messia tuleku ootus.
Oodati päästjat või kedagi, kes päästaks juudid roomlaste käest.
Roomlased olid vallutanud maa ja juudid ootasid päästjat, Messiat
või poliitilis-sõjalist päästjat,
kes vabastaks nad rasketest Rooma maksudest.
Valitses suur Messia ootus.
Preestrid teadsid prohveteeringuid Messia tulemise kohta.
Näiteks Miika ütles, et Päästja tuleb Petlemmast.
Ka Jeesuse jüngrid küsisid Temalt, kas Ta taastab Iisraeli kuningriigi?
Nad ootasid Taaveti kuningriigi iseseisvuse ja au taastamist.
Nad ootasid füüsilist, territoriaalset kuningriiki füüsilise valitsejaga -
poliitilist Messiat.
On mõned kirjakohad, kus Jeesuse jüngrid
küsisid Talt selle kuningriigi kohta ja Ta andis selgitusi.
Kuid rahvahulgad nägid Tema imesid ja kuulsid Ta õpetust
ning tahtsid Teda kuningaks teha.
Siit on näha see kuninga ja Taaveti kuningriigi ootus.
Kuid Jeesus ei lasknud neil ennast kuningaks teha.
Ta ei eitanud kunagi, et Ta on kuningas
ja aktsepteeris suhtumist endasse kui kuningasse,
kuid rõhutas alati, et Tema riik ei ole sellest maailmast.
Ta tahtis, et nad mõistaksid, et Ta räägib vaimsest kuningriigist.
Sakarja tõotas Iisraelile, et nad peaksid hõiskama,
kuna tulev kuningas toob neile rõõmu.
Ta ütles, et see kuningas sõidab eeslisälu seljas.
Kuningas tuleb harilikult võimsa hobuse seljas,
vahest isegi mitme hobusega, et näidata oma väge.
Aga antud juhul tuli ta kui kõige alandlikum isik eesli seljas.
Selles alandlikkuses on suurus.
Ta ei tule mõõkade, hobuste, relvade ja sõjaväe võimuga,
vaid kõige alandlikumal moel eesli, mitte hobuse seljas.
Isegi mitte kaamliga, vaid väikese madala eesliga.
See on meie jumalik Messias, kes tahtis end alandada
ja see on meile eeskujuks, et ka meie end alandaksime.
See prohveteering täitus Jeesuses,
sest Ta tuli Jeruusalemma eesli, mitte hobuse seljas.
Prohvet Sakarja prohveteeris, et Messia hind on 30 hõbetükki,
et Tema eest makstakse 30 hõbeseeklit.
Seegi täitus Jeesuse elus ning on kirjas Uues Testamendis.
Evangeeliumides tuletatakse meelde Sakarja sõnu,
et Messias reedetakse 30 hõbeseekli eest.
30 seeklit oli Tooras mees- või naisorja hinnaks.
Tooras on üks seadus, mis ütleb,
et juhul, kui härg haavas mees- või naisorja,
pidi orja omanik saama kahjutasuks 30 hõbetükki.
See viitab Messia staatusele -
Messias tuleb ja teda koheldakse kui orja.
Teda koheldakse kui kõige alamat olendit.
See on oluline moment Jeesuse inkarnatsiooni juures,
kuna Jeesus nõustus loobuma oma Taevasest troonist,
tulema maa peale ja end alandama,
tulema kui ori, kes kannatas, keda piinati, põlati
ja koheldi kui orja, halvemini kui inimolendit.
Issanda kannatamine näitab Tema suurt armastust
ja Tema ohvrit, mis tõi meile uue elu ja pattude andeksandmise.
Toimetaja: Hanna Partanen
Eestikeelne tõlge: Monika Jaaguri